Deviņiem gadiem pieprasītais budžets sasniedz 424,7461,0 miljonus euro, jo tiek aptverti arī šādi elementi:

(1) 136,3 miljoni euro, kas paredzēti dalībvalstīm, lai segtu izmaksas par tām pārmaiņām savās valsts sistēmās, kuru mērķis ir izmantot sadarbspējas komponentus, un izmaksas par eu-LISA ieviesto NUI, kā arī budžets, kas paredzēts liela skaita galalietotāju apmācībai. Pašreizējā DFS netiek ietekmēta, jo finansējums tiek sniegts, sākot no 2021. gada;

(2) 4,8 miljoni euro, kas paredzēti Eiropas Robežu un krasta apsardzes (EBCG) aģentūrai, lai mitinātu speciālistu grupu, kura vienu gadu (2023. g.) no brīža, kad MID sāks darboties, validēs saiknes starp identitātēm. Grupas darbību var attiecināt uz identitātes precīzu noteikšanu, ko saskaņā ar ETIAS priekšlikumu veic EBCG aģentūra. Pašreizējā DFS netiek ietekmēta, jo finansējums tiek sniegts, sākot no 2021. gada;

(3) 48,9 miljoni euro, kas paredzēti Eiropolam, lai segtu izmaksas par Eiropola IT sistēmu pielāgošanu apstrādājamo paziņojumu apmēram un augstākajiem veiktspējas rādītājiem. ETIAS sistēma izmantos sadarbspējas komponentus, lai aplūkotu Eiropola datus. Tomēr Eiropola informācijas apstrādes spējas pašreiz neatbilst ievērojamajam vaicājumu apmēram (vidēji 100 000 vaicājumu dienā) un īsākajam atbilžu sniegšanas laikam. 9,1 miljons euro tiek tērēts pašreizējās DFS ietvaros;

(4) 2,0 miljoni euro, kas paredzēti CEPOL, lai segtu izmaksas par operatīvo darbinieku apmācības sagatavošanu un organizēšanu. 0,1 miljons euro ir paredzēts 2020. gadā;

(5) eu-LISA paredzētie 225,0261,3 miljoni euro, kas ietver kopējās izmaksas par tās programmas izstrādi, ar kuru izveido minētos piecus sadarbspējas komponentus (68,3 miljoni euro), uzturēšanas izmaksas laikposmam no komponentu izveides brīža līdz 2027. gadam (56,1 miljons euro), īpašu budžetu (25,0 miljoni euro), kas paredzēts datu migrēšanai no esošajām sistēmām uz kopējo BMS, un papildu izmaksas par NUI atjaunināšanu, tīklu veidošanu, apmācību un sanāksmēm. Īpašs budžets 18,7 miljonu euro apmērā sedz izmaksas par ECRIS-TCN modernizāciju un ekspluatāciju augstas pieejamības režīmā no 2022. gada. Īpašs budžets 36,3 miljonu euro apmērā sedz izmaksas par tīkla un centrālās SIS (Šengenas Informācijas sistēmas) modernizāciju, jo sadarbspējas rezultātā, visdrīzāk, pieaugs veikto meklējumu skaits. Šī papildu summa arī atbilst ierosinātajai daudzgadu finanšu shēmai (DFS) 2021.–2027. gadam (sk. 4. izdevumu kategoriju (Migrācijas un robežu pārvaldība) 2018. gada 2. maija dokumentā COM(2018) 321).

No kopējās summas 23,0 miljoni euro tiek tērēti pašreizējās DFS laikā;

(6) 7,7 miljoni euro, kas paredzēti Migrācijas un iekšlietu ģenerāldirektorātam, lai segtu izmaksas par darbinieku skaita ierobežotu palielinājumu un saistītus izdevumus dažādo komponentu izstrādes posmā, jo Komisija uzņemsies arī atbildību par komiteju, kura nodarbojas ar jautājumiem saistībā ar UMF (vienotais ziņojuma formāts). Šis budžets, kas ietverts 5. izdevumu kategorijā (Administrācija), netiks segts no IDF budžeta līdzekļiem. 2,0 miljoni euro informācijas nolūkiem ir paredzēti 2019.–2020. gadā.

Saderība ar iepriekšējām iniciatīvām

Šī iniciatīva ir saderīga ar šādām iniciatīvām:

2016. gada aprīlī Komisija nāca klajā ar paziņojumu „Spēcīgākas un viedākas robežu un drošības informācijas sistēmas”, lai novērstu vairākus strukturālos trūkumus, kas saistīti ar informācijas sistēmām. Uz šā pamata tika veiktas trīs šādas darbības:

pirmkārt, Komisija rīkojās, lai pastiprināt un maksimāli palielināt ieguvumus, kurus sniedz esošās informācijas sistēmas. Komisija 2016. gada decembrī pieņēma priekšlikumus par esošās Šengenas Informācijas sistēmas (SIS) turpmāku pastiprināšanu. Pa šo laiku pēc Komisijas 2016. gada maijā iesniegtā priekšlikuma tika paātrinātas sarunas par Eurodac – patvēruma meklētāju pirkstu nospiedumu ES datubāzes – pārskatīto juridisko pamatu. Pašlaik tiek sagatavots arī priekšlikums par vīzu informācijas sistēmas (VIS) jauno juridisko pamatu, un tas tiks iesniegts 2018. gada otrajā ceturksnī;

otrkārt, Komisija ierosināja papildu informācijas sistēmas, lai novērstu konstatētos trūkumus ES datu pārvaldības arhitektūrā. Sarunas par Komisijas 2016. gada aprīļa priekšlikumu par ieceļošanas/izceļošanas sistēmas (IIS) izveidi tika pabeigtas jau 2017. gada jūlijā, kad abi likumdevēji panāca politisku vienošanos, ko Eiropas Parlaments apstiprināja 2017. gada oktobrī un Padome oficiāli pieņēma 2017. gada novembrī; minētās sistēmas mērķis ir uzlabot robežpārbaužu procedūras trešo valstu valstspiederīgajiem, kuri ceļo uz ES. 2016. gada novembrī Komisija arī nāca klajā ar priekšlikumu par Eiropas ceļošanas informācijas un atļauju sistēmas (ETIAS) izveidi. Šā priekšlikuma mērķis ir pastiprināt bezvīzu ceļotāju drošības pārbaudes, dodot iespēju veikt iepriekšējas neatbilstīgās migrācijas un drošības pārbaudes. Šo priekšlikumu pašreiz apspriež abi likumdevēji. 2017. gada jūnijā tika arī ierosināta Eiropas Sodāmības reģistru informācijas sistēma trešo valstu valstspiederīgajiem (ECRIS-TCN sistēma), lai novērstu trūkumu, kas konstatēts attiecībā uz informācijas apmaiņu starp dalībvalstīm par notiesātiem trešo valstu valstspiederīgajiem;

treškārt, Komisija strādāja pie tā, lai panāktu informācijas sistēmu sadarbspēju, koncentrējoties uz tiem četriem iespējamiem risinājumiem, kas izklāstīti 2016. gada aprīļa paziņojumā sadarbspējas sasniegšanai. Trīs no šiem četriem iespējamiem risinājumiem ir ESP, CIR un kopējais BMS. Vēlāk kļuva skaidrs, ka CIR kā identitāšu datubāze ir jānošķir no jauna komponenta, ar ko identificē vairākas identitātes, kuras saistītas ar vienu un to pašu biometrisko identifikatoru (MID). Tāpēc šie četri komponenti tagad ir šādi: ESP, CIR, MID un kopējais BMS.

Sinerģija

Par sinerģiju šeit uzskata ieguvumu, kas tiek radīts, izmantojot esošos risinājumus un visos posmos izvairoties no jauniem ieguldījumiem.

Starp šīm iniciatīvām un IIS un ETIAS izstrādi pastāv ievērojama sinerģija.

Lai IIS darbotos, izveido personas datni visiem trešo valstu valstspiederīgajiem, kuri uz īsu laiku ieceļo Šengenas zonā. Šajā nolūkā tiks paplašināta pašreizējā, VIS ietvaros izmantotā biometrisko datu salīdzināšanas sistēma, kurā ietvertas visu ceļotāju, kam ir vajadzīga vīza, pirkstu nospiedumu veidnes, lai iekļautu arī to ceļotāju biometriskos datus, kuriem vīza nav nepieciešama. Tādējādi kopējais BMS konceptuāli ir biometrisko datu salīdzināšanas sistēmas turpmāks vispārinājums, kas tiks veidots kā IIS daļa. SIS un Eurodac biometrisko datu salīdzināšanas sistēmā ietvertās biometriskās veidnes tad tiks migrētas (tas ir tehniskais termins, ar ko apzīmē datu pārnesi no vienas sistēmas uz otru) uz minēto kopējo BMS. Saskaņā ar piegādātāja sniegto informāciju datu glabāšana atsevišķās datubāzēs vidēji izmaksā 1 euro par vienu biometrisko datu kopu (kopsummā varētu būt 200 miljoni datu kopu), taču kopējā BMS izveides gadījumā vidējā cena sarūk līdz 0,35 euro par vienu biometrisko datu kopu. Augstākas izmaksas par aparatūru, kas vajadzīga liela apjoma datu dēļ, daļēji neitralizē šos ieguvumus, taču tiek lēsts, ka kopējā BMS izmaksas beigu beigās ir par 30 % mazākas, nekā tās būtu, glabājot tos pašus datus vairākās mazākās BMS sistēmās.

Lai ETIAS darbotos, ir jābūt pieejamam komponentam, ar kuru veic vaicājumus vairākās ES sistēmās. Vai nu izmanto ESP, vai arī izveido īpašu komponentu kā daļu no ESP priekšlikuma. Sadarbspējas priekšlikums paver iespēju izveidot vienu komponentu, nevis divus.

Sinerģiju arī panāk, izmantojot to pašu valsts vienoto saskarni (NUI), ko izmanto IIS un ETIAS sistēmās. NUI būs jāatjaunina, taču to turpinās izmantot.